b'\n_START_ARTICLE_\nPetitmoni\n_START_SECTION_\nHistoriaa\n_START_PARAGRAPH_\nRyhm\xc3\xa4 perustettiin marraskuussa 1999. Ryhm\xc3\xa4n perustajaj\xc3\xa4senet olivat Kei Yasuda, Sayaka Ichii ja Maki Got\xc5\x8d. Heid\xc3\xa4n ensimm\xc3\xa4inen singlens\xc3\xa4, Chokotto Love, myi yli miljoona kappaletta. _NEWLINE_21. toukokuuta 2000 Sayaka Ichii valmistui Morning Musumesta ja Petitmonista, jolloin Tsunku korvasi h\xc3\xa4net Hitomi Yoshizawalla muodostaen n\xc3\xa4in ryhm\xc3\xa4n toisen sukupolvi. Ryhm\xc3\xa4 julkaisi kolme single\xc3\xa4 ja kokonaisen albumin tuona aikana._NEWLINE_2002 Maki Got\xc5\x8d valmistui Morning Musumesta ja Petitmonista, ja h\xc3\xa4nt\xc3\xa4 seurasi 2003 Kei Yasuda, jolloin ryhm\xc3\xa4\xc3\xa4n j\xc3\xa4i vain Hitomi Yoshizawa. T\xc3\xa4m\xc3\xa4n j\xc3\xa4lkeen muodostettiin Petitmonin kolmas sukupolvi. Uusina j\xc3\xa4senin\xc3\xa4 liittyiv\xc3\xa4t Ayaka Kimura (Coconuts Musumesta) ja Makoto Ogawa (Morning Musumen 5. sukupolven j\xc3\xa4sen). T\xc3\xa4m\xc3\xa4 kokoonpano ei koskaan julkaissut yht\xc3\xa4\xc3\xa4n single\xc3\xa4. He tekiv\xc3\xa4t tosin yhden kappaleen nimelt\xc3\xa4\xc3\xa4n WOW WOW WOW ja 2003 vuoden version kappaleesta Chokotto Love. N\xc3\xa4m\xc3\xa4 julkaistiin my\xc3\xb6hemmin Petit Best -albumeilla._NEWLINE_Vuodesta 2003 ryhm\xc3\xa4 on ollut tauolla, mutta palasi taas muiden alaryhmien kanssa toimintaan vuonna 2009, uudella nimell\xc3\xa4\xc3\xa4n Pucchimoni V/Petitmoni V. Uudet j\xc3\xa4senet ovat Erina Mano, Saki Nakajima ja Mai Hagiwara.'